17. Anlægsbevilling til produktionskøkken og mobilt øvelokale ved [adresse] 
Sløjfen (Åben)
Tidl. politisk behandling
Forventet sagsgang
KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til godkendelse af to anlægsbevillinger på i alt 
3,48 mio. kr. til etablering af et mobilt øvelokale til Favrskov Musikskole og til 
etablering af et produktionskøkken i [adresse]. De to anlægsprojekter gennemføres i 
forlængelse af i hinanden. 
Byrådet besluttede i Budget 2023-26 at afsætte 980.000 kr. til etablering af et mobilt øvelokale til [adresse] 
Musikskole og 2,5 mio. kr. til etablering af et produktionskøkken i [adresse]. Det mobile øvelokale etableres 
som erstatning for lokalet, der inddrages til udvidelsen af køkkenet til et produktionskøkken. 
Mobilt øvelokale til musikskolen
Der etableres et lydisoleret mobilt øvelokale på ca. 50 m2 til musikskolens slagtøjsaktiviteter. [adresse] 
præsenteres på vedlagte bilag. [adresse] beklædes med sortmalet træ. For at skabe sammenhæng med 
Gundhild Holm facader og tag males døren i samme farve som dørene i [adresse], og der lægges sedum på taget, 
hvis der er økonomi i projektet til dette. Sedum er et grønt tag bestående af lavt voksende stenurter. 
[adresse] placeres syd for Sløjfen langs med nedkørslen til bagsiden af kulturhuset. Placeringen er tænkt 
sammen med projektet om forskønnelse af forpladsen. Placeringen er vist på vedlagte oversigtskort.
Produktionskøkken – udvidelse og ombygning
Produktionskøkkenet i [adresse] etableres for at fremme aktiviteterne i og tilvejebringe et bedre økonomisk 
driftsgrundlag for caféen i [adresse]. Det eksisterende køkken ombygges, og Favrskov Musikskoles 
nuværende slagtøjslokale inddrages til udvidelsen af køkkenet. Udvidelsen af køkkenet tager 
udgangspunkt i det skitsemateriale, der indgik i det tidligere byggeprogramudvalgs arbejde med udvidelse 
af Sløjfen. Skitsen er tilpasset i dialog med Sløjfens bestyrelse med henblik på at forbedre køkkenets 
indretning. Skitsen til etablering af produktionskøkkenet er vedlagt som bilag. 
På skitsen foreslås forbedringer af barområdet i caféen. Forbedringerne gennemføres i det omfang, 
økonomien tillader det. Sløjfens bestyrelse vil efterfølgende arbejde med en bedre indretning af caféen. 
VURDERING
Det er først muligt at udvide og ombygge køkkenet i [adresse], når øvelokalet til musikskolen er opført. Derfor 
er projektering og myndighedsbehandling af produktionskøkkenet og øvelokalet allerede påbegyndt. Dette 
sker for at minimere generne for borgerne og den periode, hvor Sløjfen skal fungere uden køkken og 
musikskolen må aflyse sine aktiviteter. Umiddelbart efter musikskolens instrumenter er flyttet til øvelokalet, 
kan ombygningen af køkkenet sættes i gang, forventeligt til juni 2023. Det forventes, at køkkenet kan tages 
i brug i starten af oktober 2023.
Byråd
25. april 2023  19:00
[adresse]: EMN-2023-00698
Dok-ID: 3511290
Sagsbehandler: habh
Desværre har koordinering af byggeplanlægning og den politiske behandling ikke været optimal. Dette har 
medført, at også selve anlægsarbejdet er påbegyndt før Byrådets behandling af denne sag. Børn og Kultur 
beklager det uhensigtsmæssige forløb.
Udvidelsen af køkkenet formodes at kunne medvirke til at skabe de nødvendige forudsætninger for en sund 
driftsøkonomi for en kommende forpagter af caféen i [adresse]. Forvaltningen har påbegyndt processen med 
udbud af forpagtningen af køkkenet og caféen med henblik på, at forpagtningen kan træde i kraft 
umiddelbart efter, at køkkenet er færdigt. 
Med det mobile øvelokale vil Favrskov Musikskole få et større lokale til skolens slagtøjsaktiviteter. 
[adresse] betyder, at en væsentlig del af musikskolens aktiviteter fortsat kan være samlet omkring 
kulturhuset. Både Gundhild Holm og musikskolens bestyrelser har givet udtryk for, at de ønsker denne løsning.
ØKONOMI
Der er i budget 2023-26 afsat et rådighedsbeløb på henholdsvis 0,98 mio. kr. til et mobilt øvelokale ved 
Sløjfen og 2,5 mio. kr. til etablering af et produktionskøkken i [adresse] i Hadsten. Rådighedsbeløbene er 
overført fra tidligere år og var oprindeligt afsat til etablering af et nyt ungdomsklubtilbud i Hadsten, som 
erstatning for ungdomsklubben, der brændte på [adresse]
Det foreslås, at Byrådet godkender en anlægsbevilling på 980.000 kr. til etablering af mobilt øvelokale til 
Favrskov Musikskole. Det foreslås endvidere, at Byrådet godkender en anlægsbevilling på 2,5 mio. kr. til 
ombygning og udvidelse af produktionskøkkenet i [adresse]. Anlægsbevillingerne 
finansieres af de afsatte rådighedsbeløb.
Herudover er der i budget 2023-26 afsat rådighedsbeløb på i alt 3,0 mio. kr. til permanentgørelse af 
ungdomsklubben på [adresse] i Hadsten og forskønnelse af forpladsen ved [adresse]. Der vil blive 
fremlagt særskilt sager om anlægsbevillinger til disse projekter.
I alt er der tidligere afsat rådighedsbeløb på 7,234 mio. kr. til etablering af et nyt ungdomsklubtilbud i 
Hadsten og ombygning af Sløjfen. De disponerede rådighedsbeløb til produktionskøkkenet, 
permanentgørelse af ungdomsklubben på [adresse] i Hadsten, det mobile øvelokale og forskønnelse af 
forpladsen udgør tilsammen 6,48 mio. kr. Der er dermed et udisponeret restrådighedsbeløb på 754.000 kr. 
tilbage af det afsatte budget til ungdomsklub ved [adresse]. Dette beløb forventes anvendt til at skabe ny 
placering af ungdomsskolens aktiviteter i Hammel – Ungdomsskolens nuværende bygning i Hammel 
(’Gården’) er godkendt til dagtilbudsformål og vil fremover blive anvendt til dette formål. 
En kommende forpagter af caféen skal afholde de fleste udgifter, der er forbundet med køkkenets drift. Der 
er afsat 35.000 kr. årligt til vedligehold og til service af køkkenmaskiner og udstyr, der ikke er omfattet af 
en forpagtningsaftale. Der er afsat 32.000 kr. årligt til rengøring, el og vedligehold af øvelokalet. 
INDDRAGELSE
Gundhild Holm bestyrelse og Favrskov Musikskoles bestyrelse har været inddraget i processen. Tidsplanen er 
tilrettelagt således, at byggeaktiviteterne tager mest muligt hensyn til musikskolens aktiviteter og 
arrangementerne i [adresse].  
INDSTILLING
Direktøren for Børn og Kultur indstiller til Byrådet:
1.
At godkende en anlægsbevilling på 980.000 kr., finansieret af det afsatte rådighedsbeløb til etablering 
af mobilt øvelokale til Favrskov Musikskole.  
2.
At godkende en anlægsbevilling på 2,5 mio. kr., finansieret af det afsatte rådighedsbeløb til etablering 
af produktionskøkkenet i [adresse].
BESLUTNING
Kultur- og Fritidsudvalget, 12. april 2023:
Fraværende: Ingen
Indstilles godkendt.
Økonomiudvalget, 18. april 2023:
Fraværende: Werner Andersen
Indstilles godkendt.
Byrådet, 25. april 2023:
Fraværende: Pete Østergaard, Werner Andersen, Josefine Nissen og Weena Andreasen
Godkendt.
Bilag
1.
Skitse - øvelokale til Favrskov Musikskole (3515558)
2.
Oversigtskort - placering af øvelokale til Favrskov Musikskole (3524517)
3.
Skitse - etablering af produktionskøkken i [adresse] (3515387)
